Kabiru Ibrahim Gaya (an haife shi a ranar 16 ga watan Yunin shekara ta 1952) ɗan siyasa Najeriya ne kuma masanin gine-gine wanda aka zaɓa a majalisar dattijan Najeriya a shekara ta 2007, wanda ya wakilci mazaɓar Kano ta Kudu a jihar Kano a ƙarƙashin jam'iyyar All Progressive Congress (APC). An zaɓi Kabiru Gaya mataimakin shugaban ƙungiyar 'yan majalisar tarayya (IPU) na Afirka a babban taron ƙungiyar karo na 135 a Geneva, Switzerland a Oktoba 2016. Ya halarci makarantar firamare ta Gaya daga shekarar 1961-1964 da Tsangaya Primary School inda ya gama makarantar firamari a shekarar 1968 babban dan uwansa a lokacin shi ne Shugaban Makarantar sannan kuma Abdullahi Aliyu Sumaila shi ne Mataimakin Shugaban makarantar wanda ya koyar da shi Lissafi a makarantar firamare. Ya halarci Makarantar Sakandaren Gwamnati ta Birnin Kudu daga shekarar 1969 zuwa 1973 inda ya samu takardar shaidar Makarantar Afirka ta Yamma (WASC) da Kwalejin Ilimin Kimiyya daga 1974-1975 inda ya sami IJMB. Ya sami digiri a fannin Gine-ginen daga Jami'ar Ahmadu Bello a 1977 An zabi Kabiru Ibrahim Gaya a majalisar dattijan Kano ta Kudu a 2007.